**ჟინვალჰესის გამყვანი გვირაბის სარეაბილიტაციო სამუშაოების პროექტის შემუშავების საკონსულტაციო სამუშაოების ტექ. დავალება.**

შესავალი: შესასყიდ მომსახურებას წარმოადგენს ჟინვალჰესის გამყვანი გვირაბის სარეაბილიტაციო სამუშაოების პროექტის შემუშავებია

ჟინვალჰესის და მისი გამყვანი გვირაბის ძირითადი პარამეტრები და აღწერა მოცემულია ჟინვალჰესის გამყვანი გვირაბის ინსპექტირების 2021 წლის ანგარიშში და ასევე 2022 წლის კვლევებში, რომლებიც დაინტერესებულ პირებს გადაეცემა გაუთქმელობის შეთანხმების გაფორმების შემდეგ. აღნიშნული დოკუმენტაციის შესწავლის შემდეგ, დაინტერესებულ პირებს შესაძლებლობა ექნებათ ადგილზე მოახდინონ გვირაბის დათვალიერება. დათვალიერება შესაძლებელი იქნება 2023 წლის სექტემბერში ( თარიღი დაზუსტდება გამოცხდების მომენტისათვის).

პროექტანტების მიერ გათვალისწინებული უნდა იყოს, რომ გვირაბში სარეაბილიტაციო სამუშაოების ჩატარების ვადა შეადგენს 35-40 კალენდარულ დღეს, მობილიზაცია-დემობილიზაციის სამუშაოების ჩათვლით. (გვირაბის რეაბილიტაციის დაწყების თარიღია 10-15 მაისი)

შესასრულებელი სამუშაოები:

1. შესწავლილ იქნას, ინსპექტირების ანგარიში მოყვანილი დაზიანების ტიპები, გათვალისწინებულ იქნას კვლევის მონაცემები. დადგენილ იქნას სარეაბილიტაციო უბნების ლოკაციები, მოცულობები და გეგმა გრაფიკი;
2. სარეაბილიტაციო სამუშაოების პრიორიტეტების განსაზღვრა, შესასრულებელი სამუშაოების მეთოდოლოგიისა და ტექნოლოგიების განსაზღვა და დამკვეთთან შეთანხმება;
3. სამუშაოების მოცულობების დადგენა, დამკვეთის ბიუჯეტისდა სამუშაოების შესრულების ხანგრძლივობის მიხედვით( დამკვეთის საორიენტაციო ბიუჯეტი შეადგენს 1,5 მილიონ ლარს, დღგ-ს გარეშე);
4. სარეაბილიტაციო სამუშაოების და უკვე დადგენილი მოცულობების დაზუსტება (თებერვლის პერიოდში გვირაბის დათვალიერებით ხომ არ მოხდა რაიმე ცვლილება პირველი დათვალიერების შემდეგ)
5. სამუშაოების ხარჯთაღრიცხვის შედგენა საქართველოში მოქმედი სტანდარტების მიხედვით.
6. სატენდერო დოკუმენტაციის მომზადება.
7. პროექტის მიმდინარეობის პერიოდში, საავტორო ტექნიკური ზედამხედველობა (მეთოდოლოგია, ტექნოლოგიები, ხარისხი), საჭიროების შემთხვევაში პრიორიტეტების (სამუშაოების) შეცვლის ან დამატებითი გაუთვალისწინებელი სამუშაოების შესრულების შესახებ ოპერატიული გადაწყვეტილებების მიღება დამკვეთთან შეთანხმებით.
8. შესრულებული სამუშაოების შეფასება, სრული აღწერით, შესაბამისი საშემსრულებლო ნახაზების მომზადებით და საბოლოო ანგარიშის წარმოდგენა; სხვა საჭირო დოკუმენტაციის მომზადება;
9. წარმოდგენილ უნდა იქნას, შესრულებულის საპროექტო სამუშაოების დაზღვევა.